ബഹ്റിനില് ഇലക്ട്രോണിക് ചെക്ക് സംവിധാനം 19 മുതല് മനാമ: ഇലക്ട്രോണിക് ചെക്ക് സംവിധാനം നടപ്പാക്കാനൊരുങ്ങി ബഹ്റൈന് സെന്ട്രല് ബാങ്ക്. 19 മുതല് ഇചെക്ക് നിലവില് വരും.രാജ്യത്ത് ഡിജിറ്റല് പണമിടപാടുകള് പ്രോത്സാഹിപ്പിക്കുന്നതിന്റെ ഭാഗമായാണ് കടലാസ് ചെക്കുകള്ക്ക് പകരം ഇലക്ട്രോണിക് ചെക്ക് സംവിധാനത്തിന് തുടക്കമിടുന്നത് . ബഹ്റൈന് ഇലക്ട്രോണിക് ചെക്ക് സിസ്റ്റം എന്നറിയപ്പെടുന്ന സംവിധാനത്തിന്റെ പ്രവര്ത്തനത്തിന് ബെനഫിറ്റ് കമ്ബനിയാണ് മേല്നോട്ടം വഹിക്കുക. കടലാസ് ചെക്ക് പോലെ തന്നെ നിയമസാധുതയും സൗകര്യങ്ങളുമുള്ളതാണ് ഇചെക്ക്. നവീന സാങ്കേതിക വിദ്യ ഉപയോഗപ്പെടുത്തി ഡിജിറ്റല് പണമിടപാടുകളിലേക്കുള്ള മാറ്റത്തിെന്റ ഭാഗമായാണ് പുതിയ സംവിധാനം എന്ന് സി.ബി.ബി ബാങ്കിങ് ഓ പറേഷന്സ് എക്സിക്യുട്ടിവ് ഡയറക്ടര് ഹെസ അബ്ദുല്ല അല് സദ പറഞ്ഞു. ബെനഫിറ്റ് പേ ആപ്, ഇചെക്ക് ആപ് എന്നിവ വഴി ഉപഭോക്താക്കള്ക്ക് തങ്ങളുടെ ബാങ്കില്നിന്ന് ഇചെക്ക് ബുക്കിന് അപേക്ഷിക്കാം. ഇചെക്ക് ബുക്ക് എഴുതുക, ഡെപ്പോസിറ്റ് ചെയ്യുക, ഒപ്പുവെക്കുക, ഇഷ്യൂ ചെയ്യുക, എന്നിവയെല്ലാം ബാങ്കില് പോകാതെ ഡിജിറ്റലായി ചെയ്യാന് സാധിക്കും.The post ബഹ്റിനില് ഇലക്ട്രോണിക് ചെക്ക് സംവിധാനം 19 മുതല് first appeared on MalayalamExpressOnline.